У С Т А В

НА НАРОДНО ЧИТАЛИЩЕ „ПРОБУДА1931”

с.ЧУБРА

**Глава първа  
  
ОБЩИ ПОЛОЖЕНИЯ**

**Чл. 1.** Този устав урежда управлението, дейността, имуществото, финансирането, издръжката и прекратяването на народно читалище”Пробуда1931” – с.Чубра и е в съответствие със закона за народните читалища.

**Чл. 2.** Народно читалище „Пробуда1931” е традиционно и самоуправляващо се културно-просветно сдружение на жителите от с.Чубра. То осъществява функции по изпълнение на държавни културно-просветни задачи.

**Чл. 3.** Читалището е юридическо лице с нестопанска цел.

1. *Наименование на читалището:* **Народно читалище „Пробуда1931”**
2. *седалище и адрес на управление:* **с.Чубра обл.Бургас**
3. *Печат на читалището:* **кръгъл, в средата са изобразени разтворена книга със слънчеви лъчи и надпис - Народно читалище”Пробуда1931”с.Чубра обл.Бургаска**
4. Читалището се състои най-малко от 50 дееспособни физически лица, за да е учредено съгласно Закона за народните читалища.

**Чл. 4.** В дейността на читалището могат да участват всички лица, като не се допускат ограничения на правата и привилегии, основани на раса, народност, етническа принадлежност, пол, произход, религия, образование, убеждения, политическа принадлежност, лично и обществено положение или имуществено състояние.

**Чл. 5.** Читалището осъществява своята дейност в тясно взаимодействие с учебните заведения, културните институции, обществени и стопански организации, които извършват или подпомагат културно-просветна или художествено-творческа дейност.

**Чл. 6.** Читалището поддържа най-тесни връзки на сътрудничество при осъществяване на културни дейности, организирани от община Сунгурларе. Своята дейност читалището съобразява със стратегията на Министерството на културата.

**Глава втора**

**ЦЕЛИ И ЗАДАЧИ**

**Чл. 7.** Целта на народно читалище „Пробуда1931” е да задоволява потребностите на гражданите, свързани със:

1. развитие и обогатяване на културния живот;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание.

5. осигуряване на достъп до информация.

**Чл. 8.** За постигане на целите си читалището извършва основни дейности, като:

1. уреждане и поддържане на библиотека, читална, фото-, фоно-, филмо- и видеотека, както и достъп до бази от данни, съхранени чрез съвременни информационни носители.

2. развива и подпомага любителското художествено творчество;

3. организира школи, кръжоци, курсове, клубове, кино- и видеопоказ, празненства, концерти и чествания;

4. събиране и разпространяване на знания за родния край;

5. създаване и съхраняване на музейни сбирки;

6. предоставяне на компютърни и интернет услуги.

**Чл. 9.** Читалището може да извършва и допълнителни дейности, подпомагащи изпълнението на основните му функции, с изключение на използването на читалищната сграда за клубове с политически цели, за обсебването им от религиозни секти и други дейности, противоречащи на добрите нрави, националното самосъзнание и традиции.

**Чл. 10**. Читалищата нямат право да организират или да предоставят имуществото си за хазартни игри и нощни заведения.

**Чл. 11.** (**1**) Читалищата могат да се съюзяват за защита на своите интереси, за провеждане на съвместни дейности и инициативи.

(**2**) Читалищният съюз:

1. съдейства за постигане целите на читалищата;

2. разработва общите насоки за развитие на читалищните дейности;

3. защитава интересите на своите членове пред държавните, обществените и други органи и организации.

(**3**) Читалищният съюз няма право да управлява и да се разпорежда с имуществото на читалищата, които са негови членове.

(**4)** Читалищен съюз се учредява на общо събрание от делегати, упълномощени от ръководствата на читалищата, желаещи да учредят и да участват в този съюз.

(**5**) Читалищен съюз се регистрира по писмена молба от избрания управителен съвет, като се представят: решение за учредяване на съюза; устав, подписан от учредителите; решение за съгласие за учредяване на съюза и упълномощаване на лицата, участващи в учредителното събрание; образец от подписите на лицата, които ще представляват съюза.

**Глава трета**

**ЧЛЕНУВАНЕ И УПРАВЛЕНИЕ**

**Чл. 12** Членуването в читалището е доброволно, желанието за членство се изразява с писмено заявление до Настоятелството на читалището, с което кандидатите декларират, че познават устава, приемат го и ще работят за постигане на неговите цели.

**Чл. 13.** (**1**) Членовете на читалището са индивидуални, колективни и почетни.

(**2**) Индивидуалните членове са български граждани. Те биват действителни и спомагателни:

1. действителните членове са дееспособни лица, плащат редовно определения по устава на читалището годишен членски внос, както и:

а/ участват в Общото събрание на читалището с право на един глас;

б/ получават информация за извършената работа от органите на управление на читалището

в/ избират и бъдат избирани в ръководните органи на читалището.

2. спомагателните членове са лица до 18 години, нямат право да избират и да бъдат избирани в читалищното настоятелство и имат съвещателен глас.

(**3**) Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас. Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи, които подпомагат читалището, поддържат и обогатяват материалната база и плащат определен годишен членски внос. Те имат правата на действителните членове с изключение на това да бъдат избирани в ръководните органи на читалището в това си качество.

(**4**) Почетни членове могат да бъдат български и чужди граждани с изключителни заслуги за читалището.

**Чл. 14.** Всички членове на читалището са длъжни:

1. да спазват настоящия устав
2. да съдействат за осъществяване на целите и задачите на читалището
3. да опазват читалищното имущество
4. да градят и опазват доброто име на читалището.

**Чл. 15.** Член на читалището може да бъде изключен, когато:

1. не изпълнява задълженията си по предходния член
2. не плаща редовно членския си внос

**Чл. 16.** Органи на читалището са: *Общото събрание, Настоятелството и Проверителната комисия.*

**Чл. 17.** (**1**) Върховен орган на читалището е общото събрание.

(**2**) Общото събрание на читалището се състои от всички членове на читалището, имащи право на глас.

**Чл. 18.** (**1**) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. приема основни насоки на дейността на читалището;

6. взема решение за членуване или за прекратяване на членството в читалищен съюз;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органите на читалището;

11. взема решения за откриване на филиали на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

(**2**) Решенията на общото събрание са задължителни за другите органи на читалището.

**Чл. 19.** (**1**) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището.

(**2**) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането. В същия срок на общодостъпни места трябва да бъде обявено и съобщение за събранието.

(**3**) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(**4**) Решенията по чл. 17, ал. 1, т. 1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

(6) Искът се предявява в едномесечен срок от узнаването на решението, но не по-късно от една година от датата на вземане на решението.

**Чл. 20.** (**1**) Ръководен орган на читалището е настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

(**2**) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика и щата му.

(**3**) Настоятелството взема решение с мнозинство повече от половината на членовете си.

**Чл. 21.** (**1**) Председателят на читалището е член на настоятелството и се избира от общото събрание за срок до 3 години.

(**2**) Председателят:

1. организира дейността на читалището съобразно закона, устава и решенията на общото събрание и настоятелството;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред Настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

(**3**) За изпълнението на функциите си по т.1 и 2 от предходната алинея, председателя може да упълномощава секретаря на читалището.

**Чл. 21а.** (1) Секретарят на читалището:

1. организира изпълнението на решенията на Настоятелството, включително решенията за изпълнението на бюджета;

2. организира текущата основна и допълнителна дейност;

3. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището

**Чл. 22.** (**1**) Проверителната комисия се състои най-малко от трима членове, избрани за срок до 3 години.

(**2**) Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството по права линия, съпрузи, братя, сестри и роднини по сватовство от първа степен.

(**3**) Проверителната комисия осъществява контрол върху дейността на настоятелството и председателя на читалището по спазване на закона, устава и решенията на общото събрание.

(**4**) При констатирани нарушения проверителната комисия уведомява общото събрание на читалището, а при данни за извършено престъпление - и органите на прокуратурата.

**Чл. 23.** Не могат да бъдат избирани за членове на настоятелството и на проверителната комисия лица, които са осъждани на лишаване от свобода за умишлени престъпления от общ характер.

**Глава четвърта  
ИМУЩЕСТВО И ФИНАНСИРАНЕ**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалищата набират средства от следните източници:

1. членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (**1**) Упълномощен от Настоятелството представител на читалището участва в комисията при разпределение на предвидените от общинския или държавния бюджет средства за читалищна дейност. Средствата, определени от комисията за Народно читалище”Пробуда”-с.Чубра се управляват самостоятелно от него.

(**2**) При недостиг на средства в бюджета на читалището за ремонта и поддръжката на читалищна сграда, същото по решение на Настоятелството кандидатства пред общината за предоставяне на необходимите средства възоснова на Закона за народните читалища.

**Чл. 27.** (**1**) Читалищата не могат да отчуждават недвижими вещи и да учредяват ипотека върху тях.

(**2**) Движими вещи могат да бъдат отчуждавани или залагани само по решение на настоятелството.

**Чл. 28.** (**1**) Читалищното настоятелство изготвя годишния отчет за приходите и разходите, който се приема от общото събрание.

(**2**) Отчетът за изразходваните средства получени по чл.24 се представя в края на всяка календарна година, освен ако при отпускането на средствата е предвидено друго.

Отчетът за изразходваните от бюджета средства се представя в общината, на чиято територия се намира читалището.

**Чл. 28а.** (1) Председателите на народните читалища на територията на съответната община ежегодно в срок до 10 ноември представят на кмета предложения за своята дейност през следващата година.

(2) Кметът на общината внася направените предложения в общинския съвет, който приема годишна програма за развитие на читалищната дейност в съответната община.

(3) Програмата по ал. 2 се изпълнява от читалищата въз основа на финансово обезпечени договори, сключени с кмета на общината.

(4) Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година.

(5) Докладите по ал. 4 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.

**Глава пета  
  
ПРЕКРАТЯВАНЕ**

**Чл. 29.** Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период две години. В тези случаи министърът на културата изпраща сигнал до прокурора за констатирана липса на дейност на читалище;

4. не е учредено по законния ред;

5. е обявено в несъстоятелност.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

* Този устав влиза в сила веднага след приемането му и отменя досега действащия устав, както и всички вътрешни правила, които му противоречат.
* Ръководството на читалището, избрано в съответствие с разпоредбите на настоящия устав е длъжно:
  1. Да предприеме всички необходими действия за пререгистрация на читалището, произтичащи от ЗНЧ /обн.ДВ бр.89 от 22.10.1996г./
  2. Настоятелството назначава секретар на читалището на първото заседание след конституирането си.
* За всички неуредени въпроси се прилага Българското законодателство.

Настоятелство на НЧ „Пробуда – 1931г.“ с. Чубра

Председател: Митко Ганев Димитров

Член: Радина Савова Иванова

Член: Галя Тошева Петкова

Член:Магдалена Сенкова Йорданова

Член: Юлияна Сашева Петрова-Щилиянова

Проверителна комисия на НЧ „Пробуда – 1931г.“ с. Чубра

Председател: Живка Неделчева Бояджиева

Член: Хюсмен Халил Халил

Член: Емилия Димова Драгнева